เมื่อวานหนูเป็นประจำเดือน ไหลปกตินะคะ พอวันนี้ เลือดกลับไม่เลอะผ้าอนามัยแต่เวลาปัจสาวะก็ไหลออกมาเยอะ มันเป็นอะไรหรอคะหนูแค่อายุ17
สวัสดีค่ะ เลือดประจำเดือนเป็นเลือดที่หลุดออกจากเยื่อบุผนังมดลูกทุกรอบเดือนทุก 22-35 วัน เป็นการบ่งบอกว่ามีการตกไข่ตามปกติและไม่ได้มีการตั้งครรภ์โดยเลือดประจำเดือนอาจมาประมาณ 3-7 วัน ซึ่งก็จะไหลน้อยลงเรื่อยๆในช่วงวันหลังๆ ทำให้อาจจะไม่เลอะออกมากับผ้าอนามัยเอง แต่เมื่อมีการปัสสาวะ คือมีการบีบตัวของท่อปัสสาวะอาจจะไปรัดให้ช่องคลอดบีบตัวเอาเลือดออกมาพร้อมๆกันได้ค่ะดังนั้นสังเกตอาการต่อไปก่อน หากเลือดหยุดภายใน 7 วัน ไม่มีออกกระปริดกระปรอยอีก ก็น่าจะเป็นประจำเดือนปกติ แต่หากมีเลือดออกกระปริดกระปรอยระหว่างรอบเดือน หรือปัสสาวะปนเลือด ปัสสาวะแสบขัดร่วมด้วย ให้ไปพบแพทย์